OpenLLM-France/wikimedia huggingface dataset:
# Sarcodon leucopus

Sarcodon leucopus Bankeraceae familiako onddo espezie bat da. Jangarri oso kaskarra.
Sinonimoak: Sarcodom laevigatus, Hydnum colosseum, Hydnum ustale.

## Deskribapena

Kapela: 8 eta 20 cm bitarteko diametrokoa. Ganbila, erdian deprimituta, ertz irregularrarekin, marroi-horixka kolorekoa edo arre-ardo kolorekoa. Azala glabroa leuna eta distiratsua , ezkatatsu samarra, erdian arraildura sakonekin.
Himenioa: Ezten luzeak, pixka bat dekurrenteak, dentsoak, hauskorrak, gris-horixka kolorekoak punta zurixkekin; zahartzean marroi ilun kolorekoak punta zurbilekin.
Hanka: 4 eta 10 cm bitarteko luzerakoa eta 2 eta 3 cm bitarteko lodierakoa. Sendoa, batzuetan eszentrikoa edo alboan, berdina, betea, gogorra, kapelaren kolorea baino argiagoa izaten du.
Haragia: Lodia, sendoa, trinkoa, zurixka, gris-lila zurbil kolorekoa kapelaren ertzean eta oinean. Txikoria torrefaktuaren usaina izaten du.
Etimologia: Sarcodon terminoa grekotik dator eta arantza haragitsuekin esan nahi du. Leucopus epitetoa ere grekotik dator, zuria esan nahi duen "leucos" hitzetik eta oina, zurtoina, esan nahi duen "pus pódos" hitzetik. Zurtoin zuria.

## Jangarritasuna

Jangarri oso kaskarra.

### Nahasketa arriskua

Sarcodon imbricatus delakoarekin nahas daiteke, hau koniferoen azpian hazten da, ezkata lodiak ditu, oso markatuak, ia zentrokideak. Sarcodon versipellis espeziearekin ere bai, hau ere koniferoen azpian hazten da, 13 cm-ko diametroa baino txikiagoa duen kapela du, eta kolorea arre-lehoi koloretik arre-laranjara doana. Baita Sarcodon scabrosus-ekin ere.

## Sasoia eta lekua

Udazkenean koniferoen basoetan.

### Banaketa eremua

Europa, Ameriketako Estatu Batuak, Mexiko.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color .. Iberduero, 606 or. ISBN 84-404-0530-8..

## Kanpo estekak

* Datuak: Q10671799
* Multimedia: Sarcodon leucopus / Q10671799
# Sarcodon squamosus

Sarcodon squamosus Bankeraceae familiako onddo espezie bat da. Oso gaztea denean kontsumi daiteke, haragia bigunagoa eta hain zaila ez duenean. Hala ere, denbora luzez egosi behar da mingotsa kentzeko. Eta bakarrik beste perretxiko batzuekin nahastuta hornigai gisa.
Sinonimoak: Hydnum squamosum, Hydnum imbricatum var. ß squamosum, Phaeodon squamosus.

## Deskribapena

Kapela: 5 eta 15 cm cm bitarteko diametrokoa, hasieran hemisferikoa, gero laua erdialdean zertxobait deprimitua; ertza soberakinekin, inkurbatua, muinduna eta lobulatua. Kapelaren azala lehorra, matea, ezkatatsua, ezkata haragitsu handi altxatuekin, zentrokideak eta erdialderantz sendo inbrikatuak, marroi kolorekoa, zahartzean beltzaxka.
Himenioa: Ezten luzeekin, trinkoak eta estu, dekurrenteak, hauskorrak, arre-grisaxka kolorekoak mutur ilunekin.
Hanka: Zilindrikoa, sendoa, gogorra, oinarrian mehetua, zurixka-marroixka kolorekoa isla morexkekin,
Haragia: Lodia, trinkoa, hauskorra, zuria. Usain desatseginekoa eta zapore mingotsekoa.
Etimologia: Sarcodon terminoa grekotik dator eta arantza haragitsuekin esan nahi du. Squamosus epitetoa berriz latinetik dator, ezkatatsua, latza, esan nahi duen “squamosus” hitzetik. Kapelako ezkatengatik.

## Jangarritasuna

Gaztetan erdipurdiko jangarria, kontsumitzeko eztenak kendu eta egosi egin behar da mingotsa gal dezan.

### Nahasketa arriskua

Sarcodon imbricatus delakoaren azala ez da egoten hain pitzatua eta bere ezkatak txikiagoak dira.

## Sasoia eta lekua

Udazkenean. Batez ere pinudietan.

### Banaketa eremua

Kanada, Alaska, Ameriketako Estatu Batuak, Mexiko, Europa, Errusia, Kaukasia, Himalaiako eremua, Kazakhstan, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 591 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Sarcodon squamosus: GBIF—the Global Biodiversity Information Facility.

## Kanpo estekak

* Datuak: Q3845782
* Multimedia: Sarcodon squamosus / Q3845782
# Sarcolita

Sarcolita silikato motako minerala da.

## Ezaugarriak

Sarcolita silikato mineralaren formula kimikoa hau da: ${\ce {Na4Ca12Al8Si12O46(SiO4,PO4)(OH,H2O)4(CO3,Cl)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Sarcolite: Mineral information, data and localities.» www.mindat.org (Noiz kontsultatua: 12-05-2019).
# Sarcodon cyrneus

Sarcodon cyrneus Bankeraceae familiako onddo espezie bat da. Ez da jangarria. Babestu beharreko espeziea, desagertzeko arriskuan.

## Deskribapena

Kapela: (5) 8 eta 10 (12) cm bitarteko diametrokoa, ganbil irregularretik lau-deprimitura, soberakinekin eta uhindua. Azal lehorra, hasieran leuna, baina laster ezkatatsua eta pitzatua, arre-arrosa kolorekoa, zahartzean arre-ardo kolorera iluntzen da, ertza argiagoa izaten du.
Himenioa: Ezten luze (3 mm) eta dekurrenteak (oinaren oinarrira irits daitezke), estu, zurixkatik arrexkara, puntak argiagoak.
Ezten dekurrenteak: Hanka ukitzeaz gain, beherantz jarraitzen duten eztenak.
Hanka: Sendoa, zilindrikoa, eszentrikoa, oinarrian mehetua, eztenekin (kapelan baino motzagoak eta zabalago), zuritik arrera biratzen.
Haragia: Trinkoa, baina hauskorra, zuria gaztetan eta zahartzean arrea, oinarri beltzaxka. Fungiko usain arina du eta zapore oso mingotsa.
Etimologia: Cyrneus epitetoak, korsikarra, jatorriz Korsikakoa esan nahi du (1975)

## Jangarritasuna

Ez da jangarria, oso haragi mikatza du. Babestu beharreko espeziea, desagertzeko arriskuan.

### Nahasketa arriskua

Sarcodon glaucopus delakoarekin nahas daiteke, hau ere mikatza da eta koniferoetan bakarrik ateratzen da. Sarcodon squamosus espeziearekin ere bai, honek kapelan ezkata mamitsuak ditu eta pinudietan ateratzen da. Sarcodon lepidus ere antzekoa da, honek ezkata altxatuak ditu kapelan. Sarcodon regalis-ek ere badu antza, honek ere haragi mikatza du eta hostogalkorretan eta koniferoetan sortzen da.

## Sasoia eta lekua

Udazkenean eta neguaren hasieran. Espezie urria. Baso Mediterraneoko orbel azpian (Artea. artelatza, gaztainondoa)

### Banaketa eremua

Espainia, Korsika, Kosta Urdina.

## Espeziearen egoera

Aranzadi Elkartearen arabera, Sarcodon cyrneus desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q24975879
# Sarcodon scabrosus

Sarcodon scabrosus Bankeraceae familiako onddo espezie bat da. Ezin da jan, haragi gogorra eta mikatza duelako.
Sinonimoak: Hydnum scabrosum.

## Deskribapena

Kapela: 6 eta 14 cm bitarteko diametrokoa, lau-ganbila edo deprimitua; hasieran tomentuduna eta leuna, laster pitzatu egiten da, arrailekin, eta ezkata altxatuekin. Ezkata latzak, tenteak eta inbrikatuak, erradialki jarriak, marroi-gorrixkak, arre-gorrixkak eta arre-purpura kolorekoak dira eta haragiaren kolore zuriarekin kontrastea egite dute.
Himenioa: Arantzaz eta eztenez osatua, Hydnum generoko guztiak bezala, 10 mm-ko luzerakoak, zuri-horixkak gaztetan, pixkanaka marroi-purpura kolorekoak bihurtzen dira.
Hanka: Zilindrikoa edo oinarrira mehetua, batzuetan puntazorrotza; tomentudun fibrilosoa edo glabroa, haragiaren kolorekoa. Batzuetan handiak izaten dira (10 cm) eta eztenak dezente jaisten dira oinean.
Haragia: Zuria, tindu gorri-horixkaz koloreztatuak, 10 mm arteko lodiera kapelaren erdian, gris-berdexka oinaren oinarrian. Irin usaina du eta zapore mikatza eta akrea.
Etimologia: Sarcodon terminoa grekotik dator eta arantza haragitsuekin esan nahi du.

## Jangarritasuna

Ez da jangarria, oso mikatza eta gogorra.

### Nahasketa arriskua

Sarcodon imbricatus delakoa da antzik gehiena duena, honek diametro handiagoko kapela du, oin motzagoa eta haragi zurixka oinaren oinarrian.

## Sasoia eta lekua

Udazkenean, baso mistoetan eta hostogalkorren basoetan.

### Banaketa eremua

Europa, Ipar Amerika, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 608 or. ISBN 84-404-0530-8..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.

## Kanpo estekak

* Datuak: Q10670604
* Multimedia: Sarcodon scabrosus / Q10670604
# Sekante

Sekante hitzerako hainbat esanahi:
* Zuzen sekantea: Funtzio batek definitutako kurbako bi puntu elkartzen dituen lerro zuzena
* Sekante (trigonometria): Kosinuaren funtzioaren alderantzizkoa: $\sec x={\frac {1}{\cos x}}$
# Sekeko gaztetxea

Sekeko gaztetxea Bizkaiko Sopela udalerrian dagoen gaztetxea da, 2010eko apirilaren 13an okupatu zena. Eraikina errota zaharra izanik Gazte Asanblada Sopeloztarrak obrak egin zituen eraikina egokitzeko.
Eraikinak 3 solairu ditu eta Gobela ibaiaren parean dago kokatuta. Besteak beste, kontzertuak egiteko bi gune, hiru biltegi, bilera gela, sukaldea, barra, jangela, musika taldeentzako entsegu lokala, eta terraza ditu.
Hainbat ekintzen artean, gaztetxean, txalaparta eta sukaldaritza ikastaroak eskaintzen dira, eta aldizkako beste ikastaro, kontzertu eta ekitaldiak ere antolatzen dira. Azpimarragarriena igandero burutzen den "Domeka beroak" ekimena da, hanburgesa ezberdinak egiten dituztelarik.

## Erreferentziak

* ↑ ukberri.net. «Argazkigintza tailerra egingo dute asteburuan Sopelako Sekeko gaztetxean» (Noiz kontsultatua: 2013/04/18).

## Ikus, gainera

* Gaztetxe

## Kanpo estekak

* Gazte Asanblada Sopeloztarraren bloga
* Datuak: Q12267283
# Sekhemib

Sekhemib edo Peribsen, Egiptoko II. dinastiako faraoi bat izan zen. Redforden arabera, K.a. 2734tik K.a. 2714 arte gobernatu zuen.
Ezagutzen ez diren arrazoiengatik, beharbada arrazoi erlijiosoengatik, gobernatzerakoan bere Horusen izena aldatu zuen agintari bat izan zen, E. Drioton, J. Vandier eta W. Kaiserren arabera.
Tronua, Horus-Sekhemib izenpean hartu zuen, baina, ondoren, izen hori, Seth-Peribsengatik aldatu zuen, beharbada, Behe Egiptok Goi Egiptoren aurka eginiko matxinada baten ondorioz.
Uste denez, Menfis utzi zuen (Sethek ordezkatzen zuen Goi Egipto eta Horusek Behe Egipto), eta Abidosera itzuli zen lurperatua izateko, hegoaldera, bere aurreko faraoiek hautsi zuten tradizio bat berriz abiaraziz. Ziuraski, garai honetan, boterea banatua zegoen, eta errege garaikideek gobernatu zuten, Goi eta Behe Egipto bananduz.

## Bere garaiko testigutzak

Bere lurperaketa tokia, Abidoseko Umm el-Qaabeko P hilobia da.
Saqqarako nekropolian, ez da faraoi honen hilobi edo zenotafiorik aurkitu.
Bere izena, Sekhemib, honako toki hauetan aurkitu da:
* Zigilu inprimaketa bat Elefantinan (Pätznick)
* Zenbait zigilu inprimaketa, Abidoseko Umm el-Qaabeko gotorleku eta errege hilobian (Petrie, Naville)
* Saqqarako Piramide Mailakatuko multzoko harrizko ontzien zortzi txatal (Lacau-Lauer, Quibel).
* Dreyerrek, zigilu inprimaketa bat aurkitu zuen, txatal bat, Horusen izena duena: Sekhem(ib)-Peryen(-Maat), Khasekhemuyren hilobian, Umm el-Qaaben. Honek, dinastia honen amaieran, Khasekhemuy Sekhemiben oinordekoa izan zela dioen hipotesia sendotzen du (Dreyer: MDAIK, 2003)

## Beste hipotesi batzuk

* Sekhemib-Perenmaat eta Peribsen, bi pertsona ezberdin ziren.
* Pätznickek, J. Kahlek, W. Helckek eta N. Grimalek, Sekhemib, Peribsenen oinordekoa zela diote, aurreko hipotesia berresten duena.
* Sekhemib, Senedi edo Senedekin identifikatzen dute (D. Wildung, W. Barta)
* Peribsen, usurpatzaile bat izan zitekeen
* Bere erregealdian, iraultza erlijioso bat gertatu zen.
* Datuak: Q310878
* Multimedia: Peribsen / Q310878
# Sekaninaita

Sekaninaita silikato motako minerala da.

## Ezaugarriak

Sekaninaita silikato mineralaren formula kimikoa hau da: ${\ce {(Fe,Mg)2Al3(AlSi5O18)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7,5 da.

## Erreferentziak

* 1 2 (Ingelesez) «Sekaninaite: Mineral information, data and localities.» www.mindat.org (Noiz kontsultatua: 12-05-2019).
# Sekante (trigonometria)

Trigonometrian, angelu bati buruz, triangelu zuzen batean, sekantea hipotenusaren eta angeluak ondoan duen katetoaren arteko zatidura da; alegia, kosinuaren alderantzizkoa.
    $\sec \alpha ={\frac {1}{\cos \alpha }}={\frac {c}{b}}$

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Sekante. .

## Kanpo estekak

* Datuak: Q1467935
* Multimedia: Secant function / Q1467935
# Sekante hiperboliko

Trigonometrian, $x$ zenbaki errealaren sekante hiperbolikoa (ikurra: $sech$ edo $sch$) funtzio hiperbolikoa da, kosinu hiperbolikoaren alderantzizkoa dena.
    $\operatorname {sech} \;x={\frac {1}{\operatorname {cosh} \;x}}={\frac {2}{e^{x}+e^{-x}}}$

## Kanpo estekak

* Datuak: Q1568742
* Multimedia: Hyperbolic secant function / Q1568742
# Sekhaenra I.a

Sekhaenra I.a, Egiptoko XIII. dinastiako faraoi bat izan zen, K. a. 1640 inguruan gobernatu zuena.
Bere tronu izena, Sekhaenra, ziuraski, Turineko Errege Kanonean idatzia zegoen, VII.20 erregistroan, baina bere erregealdiaren iraupenarekin batera agertzen zen papiro zatia oso kaltetua dago. Partzialki ulertzen ez den faraoi bat du aurretik, "en...ra", VII.19 erregistroan, eta, ondoren, "Mer...ra" du, VII.21 erregistroan.
Errege honek, Egiptoren zati txiki batean soilik gobernatu zuen, XIV, XV eta XVI. dinastietako gobernarien garaikidea zelarik. Egiptoko XIII. dinastiako azken agintariek, soilik Tebasetik gertuko tokietan gobernatu zuten, Goi Egipton.
Garai honetan, ohi hikso deituriko erregeek, Egiptoko XV. dinastiakoak zirenak, Menfis konkistatu eta Behe Egipto domeinatzen zuten, ia Egipto guztiko biztanleak zergari bihurtuz.
Ryholtek, Sekhaenra, Egiptoko XIV. dinastiako lehen faraoia dela uste du.

## Bere garaiko testigutzak

Bere izena, honako hauetan idatzia dago:
* Deir el-Bahariko Mentuhotep II.aren hil tenplutik datorren txatal batean.
* Datuak: Q1054629
# Satnica Đakovačka

Satnica Đakovačka Kroaziako udalerri bat da, Osijek-Baranja eskualdean. Azken zentsuaren arabera 1.775 biztanle zituen.

## Kanpo estekak

* Datuak: Q940695
* Multimedia: Satnica Đakovačka / Q940695
# Satoki Uejo

Satoki Uejo (japonieraz: 上門 知樹, 1997ko apirilaren 27a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q28006781
# Sator (espioitza)

Satorra espioitzan, erakunde batetarako lan eginez, beste batean sartzen den pertsona bat da. Satorrek, legez kontrako eginkizunak egin ditzakete (espioitza, zirikatzea) edo legezkoak, polizien kasuan bezala, talde kriminalen ikerketan.
Bigarren kasu honetan, epailearen baimenarekin dihardu poliziak. Honela, "estalitako agenteak, krimena, talde kriminalaren barnetik ikertzen du, oinarrizko berme konstituzionalen gainetik pasa gabe eta delitua egitera aurreprestatua dagoen horrek ematen dizkion erraztasunak probestuz" (M. Bohermer). Aurreprestakuntza horrek, aurretik dolua existitzeak, alegia, ezberdintzen du bere funtzioa agente zirikatzaile batenarengandik.
Delitu batzuk, prebentzioko organoak, talde kriminalen intimitatean onartuak izanda bakarrik deskubritu eta froga daitezkeenez, sistema judizial batzuetan, epaileari, segurtasun indarren agenteak izendatzea uzten zaio, modu estalian talde kriminaletan sar daitezen, talde hauetako kideei buruzko informazioa lortzeko asmoz. Araua, estalitako agentearen betebeharraren erabateko sekretua mantentzea da, eta salbuespena lekukotasunaren ekarpenaren ezinbesteko izaera da. Agentearen benetako nortasuna deskubritzen bada, bere arrisku pertsonalaren egoera, legeak bere baitan hartzen du, eta bere babesera behartzen du, behin jakindakoan, aginduriko neurri egokien bidez, deklarazioaren aurkezpena gertatu aurretik.
Espioiei buruzko lehen testu historikoa "Gerratearen Artea" da Sun Tzuk idatzitakoa, K. a. 500an. Eta espioitzaren aurrekariak, Japonia feudaleko ninjak izan ziren

## Kanpo estekak

* Datuak: Q137350
# Sator karratu

Sator karratua, karratu magiko mota batek jasotzen dien izendapena da, latinezko SATOR, AREPO, TENET, OPERA, ROTAS bost hitzez osatua dagoena, multzo hisa harturik, bai goitik behera nahiz ezker-eskubi, palindromoa osatzen dute.

## Historia

Karratu magikoa Europako hainbat arkeologia indusketetan topatu izan da.
Adibide antzinakoena eta ospetsuena, 1925ean Ponpeiako indusketan aurkitu zena da. Gimnasio handiaren zutabe batean dagoen idazki bat da, ta karratuaren historiari buruzko ikerketetan berebiziko garrantzia izan du.
Beste hainbat:
* Ingalaterran, Cirencesterko hondakinetan (antzinako Corinium).
* Italian, San Pietro ad Oratorium elizan, Bussi eta Capestrano artean (Abruzzo eskualdean).
* Frantzian, Rochemaureko gazteluan.
* Frantzian, Oppèden.
* Italian, Sienako katedralaren horma batean.
* Italian, Collepardoko abandian.
* Espainian, Santiago de Compostelakoan.

## Kanpo estekak

* Datuak: Q41898
* Multimedia: Sator Arepo Tenet Opera Rotas / Q41898
# Satna barrutia

Satna barrutia Indiako barruti bat da, Rewa dibisioan, Madhya Pradesh estatuan. 2.228.935 biztanle ditu 7.502 kilometro koadrotan.

## Mugakideak

Honako barrutiekin egiten du muga:
Banda barrutia Sidhi barrutia Katni barrutia Umaria barrutia Shahdol barrutia

## Ikus, gainera

* Madhya Pradesh

## Kanpo estekak

* Datuak: Q2577924
* Multimedia: Satna district / Q2577924
# Satorrak

Satorrak :
| Sorrera: | 1978 |
| Txupinera: | Lurdes Luke (2002) |
| Egoitza: | Travesia de las Escuelas, 1 |
| Leloa: | - |
| Kideak: | 150 |
| Koloreak: | Horia |
| Egoera: | Aktiboak |
| Webgunea: | |
Satorrak Bilboko konpartsarik zaharrenetakoa da, hauen federakundearen kidea dena.

## Ikus, gainera

* Bilboko Aste Nagusia

## Kanpo estekak

* Bilboko Konpartsen Federakundearen webgunean
* Datuak: Q12267120
# Scorpio Rising (filma)

Scorpio Rising 1972ko Kenneth Anger estatubatuar zinema zuzendariaren film labur esperimentala da. Elkarrizketarik gabekoa, filmak motoziklista homosexual nazien talde bat du ardatz, gaueko parranda baterako izena emanez. Rock-and-roll abestiz osatutako soinu-banda bat duen lehen filmetako bat izan zen.
Scorpio Rising New Yorkeko Gramercy Theatren estreinatu zuten 1963ko urriaren 29an. Bideokliparen garapenaren aurrekaritzat hartzen da, eta Gaspar Noé, John Waters, Nicolas Winding Refn, David Lynch eta Martin Scorsese, bezalako zinemagileengan eragina izan du. Hark adierazi zuenez, "Angerrek film horretan musika erabiltzeko izan zuen moduak, irudiekin hain harmonia magikoa izanik, nire pentsamendua zabaldu zuen musikak pelikuletan izan zezakeen rolaz".
2022an, Estatu Batuetako Kongresuko Liburutegiak «kulturalki, historikoki eta estetikoki esanguratsutzat» jo zuen filma, eta National Film Registryn babestua izateko hautatu zuten.

## Aktoreak

* Bruce Byron - Scorpio
* Johnny Sapienza - Taurus
* Nelson Leigh - Jesukristo (artxibozko metrajea)
* Ernie Allo - Joker
* Frank Carifi - Leo
* Steve Crandell - Blondie
* Johnny Dodds - Kid
* Bill Dorfman - Back
* John Palone - Pinstripe
* Barry Rubin - Fall Guy

## Soinu-banda

* Ricky Nelson – "Fools Rush In (Where Angels Fear to Tread)"
* Little Peggy March – "Wind-Up Doll"
* The Angels – "My Boyfriend's Back"
* Bobby Vinton – "Blue Velvet"
* Elvis Presley – "(You're the) Devil in Disguise"
* Ray Charles – "Hit the Road Jack"
* Martha and the Vandellas – "(Love Is Like a) Heat Wave"
* The Crystals – "He's a Rebel"
* Claudine Clark – "Party Lights"
* Kris Jensen – "Torture"
* Gene McDaniels – "Point of No Return"
* Little Peggy March – "I Will Follow Him"
* The Surfaris – "Wipe Out"

## Erreferentziak

* ↑ (Ingelesez) Denisoff, R. Serge; Romanowski, William D.. (1991). Risky Business: Rock in Film. Transaction Publishers, 168 or. ISBN 0-88738-843-4..
* ↑ Markopoulos, Gregory. (1963). «Scorpio Rising: First Impressions After A First Viewing» Film Culture 31: 5..
* ↑ MacDonald, Scott. (2006). A Critical Cinema 5: Interviews with Independent Filmmakers. University of California Press, 18 or..
* ↑ (Ingelesez) Lattazio, Ryan. (2015-5-20). «Gaspar Noé’s List of 10 Favorite Films Makes Perfect, Terrifying Sense» IndieWire.
* ↑ (Ingelesez) Fazal, Mahmood. (2019-10-14). «John Waters Talks Villains, Violence and Partying with the Hells Angels» Vice.
* ↑ (Ingelesez) Fennessey, Sean. (2011-9-12). The GQ&A: Drive Director Nicolas Winding Refn. .
* ↑ (Ingelesez) Hoeffner, Joe. (2023-5-26). «Without Kenneth Anger, We Might Not Have Beautiful Weirdos Like David Lynch or John Waters» Collider.
* ↑ (Gaztelaniaz) García, Yago. (2023-5-25). «Muere Kenneth Anger, el rey del cine underground que destapó las miserias de 'Hollywood Babilonia'» Cinemanía.
* ↑ (Ingelesez) Scorsese, Martin. (2010). The Complete Magick Lantern Cycle. Fantoma, 7 or..
* ↑ (Ingelesez) Library of Congress. (2022-12-14). 25 Eclectic Films Chosen for National Film Registry. .

## Kanpo estekak

* Datuak: Q647939
* Multimedia: Scorpio Rising (film) / Q647939
# Scriba (New York)

Scriba Ameriketako Estatu Batuetako inkorporatutako herri bat da. Oswego konderrian kokatuta dago, New York estatuan. 6.617 biztanle ditu, 43,91 kilometro koadroko azaleran banatuta.

## Ikus, gainera

* Oswego konderrian

## Kanpo estekak

* Datuak: Q3708890
* Multimedia: Scriba, New York / Q3708890
# Scrignac

Scrignac (bretainieraz Skrigneg) Bretainiako Finistère departamenduko udalerri bat da.

## Kanpo estekak

* Datuak: Q218540
* Multimedia: Scrignac / Q218540
# Scrioaștea

Scrioaștea Errumaniako udalerri bat da, Teleorman konderrian. 3.524 biztanle ditu, 57,57 kilometro koadroko azaleran banatuta.

## Herriak

Udalerrian honako herriak daude:
Scrioaștea $^{(en)}$ Brebina $^{(en)}$ Cucueți $^{(en)}$ Viile $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427674